De seguit era màger des damaisèles se dirigic as sues fraies e les didec: “Hèm aquerò qu’acostumam a hèr.” E es autes responeren: “Aubedim.” E alavetz pugèc en lhet, placat de plata e aur, e les didec as autes dues: “Vam a veir ara se qué sabetz.” E era mès petita pugèc en lhet, mentre qu’era auta se n’anèc entàs sues crambes e tornèc en tot hèr-se a vier ua borsa de satin damb serrelhs de seda verda; se posèc dauant des joenes, dauric era borsa e treiguec d’era un laüt.